THE ADVANTAGES OF WORDPRESS

WordPress ek jandar aur muft Content Management System hai jise short me CMS bhi kaha jata hai. WordPress features adbhut aur prabhavshali hai jisse impressive wordpress websites banayi ja sakti hai.

15-16 salo ka samay tay karne baad ab yah professional websites aur e-commerce stores ke liye reliable web development solution ban chuka hai. Aapko yah jankar aashcharya hoga ki aaj 32 percent se bhi jyada website aaj isi platform par banayi jati hai.

Aaj CMS domain me jabardast competition hai aur WordPress utni hi speed se aage badh raha hai jiska karan iske powerful features hain. web development platform advantages ki agar ham baat kare to iske anginat fayede hain.

1. ISE AAP AASANI SE INSTALL KAR SAKTE HAIN

WordPress ki shuruaat simple and quick process of installation se hoti hai. Aapko sirf web pages online create karne hote hain aur database ko upload karna hota hai.

2. ISE AASANI SE USE KAR SAKTE HAIN

WordPress ka most vibrant feature ise use karne me aasani ka hona hai. Ise use karna utna hi aasan hai jitna aasan ek Android Mobile chalana hota hai. Aap iske dashboard se aasani se page create kar sakte hain, post create kar sakte hain, category bana sakte hain, wordpress themes aur settings customize kar sakte hain. Yah open-source platform free hai.

3. ISKA DESIGN RESPONSIVE

Aajkal log mobiles ka jyada use karte hain aur kisi bhi website par organic traffic lane me mobile kafi jaruri ho gaya hai. Isiliye kisi bhi website ka interface responsive hona important hota hai. WordPress apne users ko responsive design deta hai jisse bina kisi avrodh ke aapki site mobile par chalti rahti hai.

4. EASY MEDIA UPLOAD CONTENT

Apni wordpress website ka look attractive banane ke liye aap apne content me images, videos aur dusre media elements badi hi aasani se add kar sakte hain. Iska drag-and-drop system itna achcha hai ki easily aap apne media content ko upload kar sakte hain.

5. LOTS OF THEME OPTIONS

Kisi bhi website ka look aur navigation uski theme par depend karta hai. WordPress ke dwara aap apni website ki theme ko apni jarurat ke hisab se customize kar sakte hain. Isme hajaron free and paid wordpress themes download kar sakte hain aur apni website ko competitive bana sakte hain.

6. PLUGINS FOR DESIRED FEATURES

Is CMS ki important khasiyat iske plugins hai. Plugins ke use dwara aap apni website me desired features prapt kar sakte hain. Bus aapko plugin install and activate karna hota hai aur aapko jo chahiye wo mil jata hai. Important WordPress plugins free mil jate hain ya bahut hi kam price par available hote hain.

7. FREEDOM OF FLEXIBILITY

WordPress open source CMS platform ke dwara aap jaisi chahe waisi website create kar sakte hain chahe personal blog ho, e-commerce website ho ya business website ho. Apni need ke hisab se aap apni website category build kar sakte hain.

8. BEST FOR BLOGGING

WordPress best blogging platform hai. Tags, widgets, plugins aur categories jaise bahut se functions aapko by default isme mil jate hain.

9. NO NEED OF CODING KNOWLEDGE

Kisi bhi website ko create karne me coding ki technical knowledge hona bahut jaruri hota hai. WordPress CMS platform ek aisa platform hai jahan aapko coding ki knowledge ki jarurat hi nahi hoti. Bina knowledge ke aap Header, footer, categories, pages, post apni requirement ke hisab se create aur edit kar sakte hain.

10. WORDPRESS FOR SELF HOSTED WEBSITES

Agar aap chahein to apne blogging platform ko self host kar sakte hain matlab ki aap kisi bhi hosting provider par hosting lekar apna blog continue kar sakte hain. Jisme aapko wordpress.org software install karna hota hai. Self hosted website me aap apna custom domain name choose kar sakte hain.

11. SEO FRIENDLY

SEO means SEARCH ENGINE OPTIMIZATION. Aap jo kuch bhi wordpress website par post karte hain Googlebot usey aapke dwara kiye gaye SEO se hi read karta hai aur aapki post ko SERP index karta hai. Is cms platform me bahut se seo plugins hai jiski help se aap apni post ko google me rank karwa sakte hain.

12. LOW COST CMS

WordPress platform ek aisa platform hai jisme design aur development ke sath maintenance bahut hi sasti hoti hai. Aap apne hisab se ise bana sakte hain. Bahut se users bina invesrment kiye iske dwara kafi achchi income generate kar rahe hain.

13. SOCIAL MEDIA PLATFORMS INTEGRATION

WordPress ka sabse bada advantage iske dwara social media widget provide karana hai. Jisse aap ek hi bar me bina kuch kiye apni post ko different social media platforms par share aur schedule kar sakte hain aur apni website par traffic la sakte hain.

Sharing Is Caring

Category : Make Money Online

Post : The Advantages Of WordPress

Tags : Blog Website, Best Websites to Use for Blogging, Best Blog Free Site, Best Platform to Start a Blog, Blogging Free Website